OB-pos: Besluit oor kandidaat vandag | Maroela Media
OB-pos: Besluit oor kandidaat vandag
Die ad hoc-komitee, wat op die been gebring is om 'n nuwe openbare beskermer (OB) aan te wys, sal vandag op 'n finale kandidaat besluit.
Die komitee het verlede week vyf finale kandidate aangewys en vergader om 13:00 weer om op 'n finale kandidaat te besluit. 'n Kandidaat sal dan voor 31 Augustus aan die Nasionale Vergadering voorgestel word om moontlik as nuwe OB aangewys te word. 'n Meerderheid van 60% van die Nasionale Vergadering moet die kandidaat goedkeur, waarna pres. Jacob Zuma 'n aanstelling sal doen.
Die vyf kandidate is regter Sharise Weiner, 'n hooggeregshofregter wat sedert 1978 'n lid van die Johannesburgse balie is, regter Siraj Desai, 'n hooggeregshofregter in die Wes-Kaap, Busisiwe Mkhwebane, 'n voormalige senior bestuurder by die departement van binnelandse sake en tans 'n ontleder by die staatsveiligheidsagentskap, Muvhango Lukhaimane, 'n pensioenfondsberegter en prof. Bongani Majola, 'n advokaat wat tot onlangs assistent sekretaris-generaal by die Verenigde Nasies was.
ANC erken verliese is 'eie toedoen'
Skok oor Gordhan glo by Valke moet aanmeld
Hopelik is dit iemand wat objektief sal bly en regverdig sal optree in die uitvoering van sy/haar pligte en nie sal swig en toegee aan die anc se manipulasie en druk nie.
Maroela, hoekom begin julle nie vinnig vir ons 'n stemming waarin die lesers kan voorspel wie aangestel gaan word nie? Dan haal julle die meningspyling oor hierdie onderwerp wat nou al twee weke duur ook sommer bietjie af en dan kan die mense wat gesê het "Hulle weet reeds wie hulle gaan aanstel" of "Dit gaan beslis 'n skoothondjie wees" die kans kry om hulle voorspellings in die openbaar te toets.
Dit gaan maar net weer 'n korrupte ANC kader wees. Daarvoor gaan Zuma sorg, sodat hy lekker verder kan steel en die hele land kan verwoes.